રેન્જ આઇજીપીની ટીમને બાતમી મળી હતી કે વિદેશી દારૂનો જંગી જથ્થો ભરેલી હરિયાણા પાસિંગની એક ટ્રક નેશનલ હાઇ વે નં.૮ પાસે ચીખલી થાલા નજીકથી પસાર થવાની છે. આ બાતમીના આધારે પોલીસે શિવકૃપા હોટલ પાસે વોચ ગોઠવી હતી. દરમિયાનમાં રાતના ૩-૦૦ વાગ્યે બંધ બોડીની ટ્રક પૂરઝડપે પસાર થતાં પોલીસે તેનો પીછો કરી ઝડપી લઇ જડતી કરતાં પીઓપી પાઉડરની થેલીઓની પાછળ છુપાવેલી વિદેશી દારૂ ભરેલી ૭૧૮ પેટી મળી આવી હતી.